S-234/2012

Mál þetta, sem dómtekið var 12. september sl., er höfðað með ákæru lögreglustjórans á höfuðborgarsvæðinu, útgefinni 27. mars 2012, á hendur M-kk-þgf Þ-kk-þgf Þ-kk-þgf, kt. 000000-0000, Fannborg 1, Kópavogi, „fyrir fíkniefnalagabrot, með því að hafa miðvikudaginn 14. desember 2011, að Fannborg 1, íbúð 601, í Kópavogi, haft í vörslum sínum, að hluta til í sölu- og dreifingarskyni, 213 kannabisplöntur, 8,76 g af maríhúana og 0,31 g af tóbaksblönduðu kannabisefni, sem ákærði framvísaði til lögreglu og lögregla fann við leit, og hafa um nokkurt skeið fram til þess dags ræktað greindar plöntur.

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr., sbr. (sic.) lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er krafist upptöku á 213 kannabisplöntum, 8,76 g af maríhúana og 0,31 g af tóbaksblönduðu kannabisefni, sem lagt var hald á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 6 lömpum, 7 viftum, 4 rafmóturum, 1 ræktunartjaldi, 1 kolasíu, 1 tunnu og 1 tímarofa, sem lagt var hald á í málinu, samkvæmt 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.”

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfært til refsiákvæða í ákærunni.

Með dómi 20. febrúar 2007 var ákærða ekki gerð sérstök refsing vegna líkamsárásar. Ákærði hefur tvívegis hlotið refsingu fyrir akstur undir áhrifum fíkniefna og önnur umferðarlagabrot, í fyrra skiptið 3. desember 2008 og í síðara skiptið 12. október 2009.

Við ákvörðun refsingar er litið til þess að ákærði hefur játað brot sitt skýlaust og er það virt honum til refsimildunar. Með hliðsjón af því, sakarefni málsins, sakarferli ákærða og yfirlýsingum hans um breyttar aðstæður sínar er refsing hans ákveðin fangelsi í sex mánuði, sem bundið verður skilorði eins og nánar greinir í dómsorði.

Með vísan til lagaákvæða í ákæru eru plöntur, fíkniefni og annar búnaður eins og nánar greinir í dómsorði gerð upptæk til ríkissjóðs.

Loks er ákærða gert að greiða 120.768 krónur í sakarkostnað, þar af þóknun skipaðs verjanda síns, S-kvk-ef Y-kvk-ef Á-kvk-ef hdl, sem þykir hæfilega ákveðin 69.025 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, M-kk-nf Þ-kk-nf Þ-kk-nf, sæti fangelsi í 6 mánuði, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940.

Upptæk eru gerð til ríkissjóðs 213 kannabisplöntur, 8,76 g af maríhúana, 0,31 g af tóbaksblönduðu kannabisefni, sex lampar, sjö viftur, fjórir rafmótorar, eitt ræktunartjald, ein kolasía, ein tunna og einn tímarofi.

Ákærði greiði 77.058 krónur í sakarkostnað, þar af þóknun skipaðs verjanda síns, S-kvk-ef Y-kvk-ef Á-kvk-ef hdl., 69.025 krónur.

R-kvk-nf B-kvk-nf

Rétt endurrit staðfestir.

Héraðsdómur Reykjaness, 18. september 2012.